ΔΕΛΤΙΟ ΤΥΠΟΥ

Η κινηματογραφική ομάδα του Τμήματος Θεατρικών Σπουδών της Σχολής Καλών Τεχνών Ναυπλίου, εγκαινιάζει το φετινό κύκλο εκδηλώσεων της και  σας προσκαλεί σε προβολή της ταινίας του Γιάννη Οικονομίδη "Το Μικρό Ψάρι" την Τετάρτη 21/10 και ώρα 18.30 στην Αίθουσα Λήδας Τασοπούλου. Θα ακολουθήσει συζήτηση με τον ίδιο το σκηνοθέτη αλλά και με τον πρωταγωνιστή της ταινίας, ηθοποιό Βαγγέλη Μουρίκη. Την εκδήλωση προλογίζει η διδάκτωρ του Τ.Θ.Σ. Κωστούλα Καλούδη.

Το μικρό ψάρι (2014)

Ο Στράτος δουλεύει σε ένα αρτοποιείο, ενώ παράλληλα εκτελεί συμβόλαια θανάτου. Με τα λεφτά οργανώνει την απόδραση του Λεωνίδα από τη φυλακή, θέλοντας να ξοφλήσει το χρέος του προς τον άνθρωπο στον οποίο χρωστά τη ζωή .Μελαγχολικό, στιλάτο νεο-νουάρ, αλλά και μια απελπισμένη κατάβαση στην υπαρξιακή κόλαση της νεοελληνικής πραγματικότητας από έναν τολμηρό σκηνοθέτη που δεν μασά τα κινηματογραφικά λόγια του. Η ταινία γνώρισε μεγάλη επιτυχία εντός και εκτός των ελληνικών συνόρων, αποκομίζοντας πολύ καλές κριτικές. Συμμετοχή στο διαγωνιστικό τμήμα του Φεστιβάλ Βερολίνου.

Σχολή Καλών Τεχνών Τμήμα Θεατρικών Σπουδών: Ηρακλέους 10 και Κιλκίς, Ναύπλιο

Το trailer της ταινίας: <https://www.youtube.com/watch?v=T8zgh5Zc1xI>

Η σελίδα της κινηματογραφικής ομάδας στο facebook:  [https://www.facebook.com/%CE%A0%CE%BF%CF%80%CE%9A%CF%8C%CF%81%CE%BD-%CE%BA%CE%B1%CE%B9-%CF%83%CF%85%CE%BC%CF%80%CE%AC%CE%B8%CE%B5%CE%B9%CE%B1-513825035460854/4/](https://www.facebook.com/ΠοπΚόρν-και-συμπάθεια-513825035460854/)

Η εκδήλωση στο facebook: <https://www.facebook.com/events/711238109011118/>